Hei! Olen Sid Roth.
Tervetuloa maailmaani, joka on luonnollisesti yliluonnollinen.
Vieraani kertoo, miksi seurakunnan ensimmäisten 325 vuoden ajan -
seurakunnassa oli ihmeitä, voimaa ja kirkkautta.
Hän kertoo, miksi ne poistuivat ja miten voit saada ne takaisin.
Onko olemassa yliluonnollinen ulottuvuus, -
toinen maailma tuntemamme maailman tuolla puolen?
Onko elämää kuoleman jälkeen?
Onko unissamme viestejä taivaasta?
Onko Jumala tuomassa maan päälle nyt parantumisten hyökyaallon?
Liity Sidin seuraan Yliluonnollista-ohjelmaan.
Tervetuloa, Pyhä Henki!
Mooses, Joosua, Kaaleb ja Daavid kantoivat yllään shekina-kirkkautta.
Olin konservatiivinen juutalaismies, jonka tuo sama kirkkaus pelasti.
Se antoi minulle jotakin, minkä en edes tiennyt olevan mahdollista:
kokemusperäistä tietoa Jumalasta.
Tuo sama kirkkaus on tässä studiossa juuri nyt, -
ja se antaa sinulle sitä samaa kokemusperäistä tietoa Jumalasta.
Vieraani Larry Sparks on Destiny Image -sivuston julkaisija.
Hän on matkustanut ympäri maailmaa -
pysyäkseen ajan tasalla Jumalan kirkkauden uudesta vuodatuksesta.
Kun olit 16-vuotias, -
sinulla oli ensimmäinen todellinen kohtaaminen Jumalan kanssa.
En ollut kiinnostunut Jumalasta. Vanhempani olivat uskonnollisia.
He olivat vahingossa profeetallisia laittaessaan minut kouluun, -
jonka nimi oli Pyhän Hengen koulu. Se oli profeetallinen julistus.
Minulle riitti Jumalan suhteen se, -
että en joutuisi helvettiin ja pääsisin mukaan ylöstempaukseen.
Sitten 16-vuotiaana pyysin isääni kyyditsemään minua seurakuntaan.
Jumala vaikutti minussa nälkää.
Sen jälkeen kuulin seurakunnasta, jossa oli "nykyaikaista ylistystä".
Siellä oli rummut ja kitaroita.
Kesken yhtä sellaista kokousta Jumala kohtasi minut.
Minusta oli outoa, kun ihmiset nostivat käsiä ilmaan ja taputtivat.
Seisoin siinä ylistyksen aikana ja aloin tuntea samaa kuin nyt:
tunsin käsissäni sähkön värinää, kuin sormeni olisivat pistorasiassa.
Tunsin myös tulta rinnassani, kuin palavaa kuumuutta tai lämpöä.
Minun on pakko puhutella katsojia, -
näen jopa teini-ikäisiä ja z-sukupolven edustajia.
Olette kuulleet Jumalasta, mutta ette tunne häntä omakohtaisesti.
Juuri nyt Jumalan kirkkaus ja tuli laskeutuvat yllenne.
Jumala haluaa kohdata teidät, niin kuin halusi kohdata minutkin.
Jumala ilmestyi sinulle toisenkin kerran merkittävällä tavalla.
Se oli Arizonassa vuonna 2021. - Hän järjesti tilanteen jälleen.
Olin Uusi alku -seurakunnassa. Pastorit profetoivat ylleni.
Pyhä Henki kosketti minua vahvasti.
En tiennyt, mitä Jumala teki, joten kysyin sitä Häneltä.
Hän ei suoranaisesti vastannut, mutta antoi merkittävän sanan.
Se on sana, joka jokaisen uskovan ja ei-uskovankin pitää tietää, -
koska se on tulossa seurakuntaan:
"Kerro kansalleni, että näytän heille helluntain tulen uudestaan."
Ne olivat sanat, jotka kuulin. - Tiesitkö yhtään, mitä se merkitsi?
Tiesin, koska olen opiskellut kirkkohistoriaa ja herätysliikkeitä.
Opinto-ohjaajani oli erikoistunut 1900-luvun Hengen liikkeisiin.
Tiesin siis, mitä se merkitsi.
Monellehan helluntai tarkoittaa tiettyä kirkkokuntaa tai tyyliä, -
mutta Herran mukaan helluntai synnytti seurakunnan, Ap.t. 2.
Se oli Hengen ja voiman osoitus, jonka tulisi olla jokapäiväistä.
Tästä herää kysymys:
Miksi voima lähti seurakunnasta ja miten saamme sen takaisin?
Jotkut opettavat virheellisesti oppia nimeltä sessationismi, -
jonka mukaan Pyhä Henki teki ihmeitä viimeisen apostolin kuolemaan asti -
tai kunnes Raamattu tuli valmiiksi.
Jos joltakulta kysyttäisiin pelkän Raamatun perusteella, -
he sanoisivat, että Jumala on sama eilen, tänään ja ikuisesti, -
ja että ihmeet ovat nytkin tarjolla.
Ensimmäisten 300 vuoden aikana koko seurakunta -
ja kaikki uskovat tekivät ihmeitä ja tunnustekoja.
Odotuksena oli, että kun kastettu nousi vedestä, hän puhui kielillä, -
profetoi, vapautui demoneista ja täyttyi Pyhällä Hengellä.
Seurakunnan ja uskovan normaalina tilanteena pidettiin alussa sitä, -
että koettiin yliluonnollista Jumalan voimaa.
Sitten töpseli vedettiin seinästä, mutta Jumala ei sitä tehnyt.
Jumala ei ikinä poistanut Pyhää Henkeä tai voimaansa, -
mutta seurakunta teki organisaationa tiettyjä päätöksiä.
Ensinnäkin seurakuntaan alettiin hyväksyä pakanoita ja ei-uskovia.
He saivat ottaa osaa toimintaan keisari Konstantinuksen takia.
On tärkeää tuntea historiaa.
Konstantinusta juhlitaan, koska ennen häntä kristittyjä vainottiin.
Uskovia heitettiin leijonille.
Sitten Rooman keisari Konstantinus muutti sen kaiken. Se oli hyvä.
Huonoa oli se, että vaatimustaso madaltui. Se on iso juttu.
Nyt kuka tahansa saattoi liittyä seurakuntaan, vaikkei edes uskonut.
Seurakunnassa oli siis kaikenlaisia vääriä oppeja ja pakanauskoa.
Ihmisiä kastettiin ilman uskoakin, ja se heikensi voiman.
Voimme yhdistää töpselin takaisin helluntaina puhjenneeseen virtaan.
Jumala ei ikinä ottanut virtaa tai voimaa pois.
Ihmisten tekemät päätökset erottivat meidän Jumalan voimasta.
Siitä pidän uudessa kirjassasi.
Näytät, miten saamme takaisin sen, mikä meiltä varastettiin. - Kyllä.
Toiminnasta tuli kaavamaista, ja aloimme painottaa vääriä asioita.
Aluksi seurakunta tapasi kodeissa. Oli toki isompiakin kokouksia, -
mutta jokaista rohkaistiin käyttämään kaikkia Hengen lahjoja.
Seuraavaksi paljastamme pahimman väärän profeetan!
Tulette yllättymään. Jatketaan pian.
Yliluonnollista-ohjelma jatkuu hetken kuluttua.
Tuntuuko sinusta, ettei Jumala kuuntele rukouksiasi tai vastaa?
Minäkin olen kokenut sen, samoin kaikki vieraani.
Siksi kannattaa mennä tälle sivulle.
Vieraani kertovat, miten rukoilla pysäyttämättömiä rukouksia.
Saat tietoa ilmaisesta GodTalk-rukoussovelluksestamme.
Jätä meille siellä rukouspyyntösi. Sinun on jo aika saada läpimurtosi!
Yliluonnollista-ohjelma jatkuu.
Larry, -
olet tunnistanut pahimman väärän profeetan.
Jeesus kertoi, että seurakunnassa vaikuttaa eräs väärä profeetta.
Luulin, että kyse oli ihmisestä, mutta Hän puhuikin Matt. 24:stä.
Siellä sanotaan, että lopun aikojen merkki on laajalle leviävä eksytys.
Kyselin väärän profeetan nimeä, ja Jumala vastasi:
"Miljoonia ihmisiä pettävä profeetta on 'progressiivinen kristinusko'."
Mitä se tarkoittaa? - Sillä on useita tuntomerkkejä.
Siinä ajatellaan, että Raamattu polvistuu kulttuurin edessä.
Raamattu ikään kuin elää. Meillekin Sana on elävä, mutta eri tavalla.
Jos kulttuuri hyväksyy asioita, jotka Raamattu sanoo synniksi, -
Raamatun pitää silloin mukautua kulttuurin suuntaiseksi.
Tuotahan ei tehdä nykyään ainoastaan Raamatun suhteen.
Niin yritetään tehdä myös Yhdysvaltain perustuslaille.
Raamattu puhuu ikivanhojen rajojen siirtämisestä. Tässä on kyse siitä.
Sitten progressiivisuus opettaa Doobie Brothers -uskontoa.
Se oli bändi, joka esitti aikoinaan kappaleen "Jesus is Just Alright".
Progressiivisuudessa opetetaan, että Jeesus hyväksyy elämäntapani.
Jeesus hyväksyy kaiken synnin. Voin elää aivan, miten haluan.
Tälle on toinenkin nimi: hyperarmo tai väärä armo.
Kaikki käy Jumalan armon tähden.
Oikeasta armosta saatu ilmestys -
saa haluamaan pyhää elämää Herran pelossa ja kuuliaisuudessa.
Progressiivisuus on universalismia. Siinä kaikki pääsevät taivaaseen.
Sille on annettu ylevältä kuulostava nimi "lopullinen sovitus".
Opetetaan jopa, että paholainen saa lopulta toisen mahdollisuuden.
Selittääkö tämä sen, miksi yhteiskunnan moraali on romahtanut?
Silti monet sanovat olevansa kristittyjä! - Kyllä.
On niin selvää, mitä on meneillään!
Jumala antoi sinulle maaliskuussa profeetallisen varoituksen.
Olin silloin Los Angelesissa. Kävin Bonnie Brae -talossa.
Sieltä alkoi Azusakadun herätys, josta kehittyi lopulta helluntailiike.
En päässyt taloon sisään, -
mutta kunnon helluntailaisena siunasin taloa ja rukoilin hengessä.
Totta puhuakseni yritin ymmärtää nykyistä Hengen vuodatuksen aikaa.
Jumala oli ilmestynyt Asburyssa, ja oli muitakin kristillisiä kouluja.
Pyhä Henki kuulemma liikkui maallisissakin yliopistoissa.
Oli Jesus Revolution -elokuva.
Olin kuitenkin hieman kyyninen.
Kyselin Herralta, oliko tämä nyt se lopun aikojen suuri herätys.
Jos oli, niin tahdoin siunata sitä. Tätä pohtiessani Herra sanoi näin:
"Opiskelit herätysten historiaa. Tiedät kyllä, mistä on kyse."
Hän sanoi: "Tämä on Ap.t. 2:1." Sehän kertoo yhteen tulemisesta.
Koen nyt Pyhän Hengen vahvasti.
Ilmoitan, että elämme Ap. t. 2:1:n hetkeä. Sitä on juhlittava.
Ap.t. 2:1: He kokoontuivat yhteen paikkaan yksimielisinä.
Herra sanoi minulle sitten näin:
"Ap.t. 2:1 johtaa vääjäämättömästi Hengen äkilliseen vuodatukseen."
Pyhä Henki laskeutui ylleni ja sanoi seuraavaksi näin:
"Minun Henkeni vaikuttaa kaiken tämän. Kokoan ihmisiä yhteen."
"Älkää lopettako, ennen kuin shekina-kirkkaus ilmestyy!"
Älkää tyytykö hyvään musiikkiin ja yhteiseen rukoukseen, -
vaikka ne ovatkin mahtavia asioita.
Herätyksen henki saa ne aikaan.
"Älkää lopettako, ennen kuin näkyvä ja painava kirkkaus ilmestyy."
"Larry, kun synnyit uudesti ja täytyit Hengellä 16-vuotiaana, -
tunsit sähköä ja tulta. Älkää lopettako rukousta, -
ennen kuin näkyvä ja painava Jumalan kirkkaus ilmestyy!"
Se laskeutuu kokonaisille alueille ja kokonaisiin kaupunkeihin.
Kun tietyille vyöhykkeille astuu, tietää kirkkauden asettuneen sinne.
Kun juutalaisena kuulen kirkkaudesta, -
mietin Moosesta, kymmentä käskyä ja silmin nähtävää pilveä.
Se oli näkyvää! Sitä ei voi epäillä. Mitkä uutiset siitä saadaankaan!
Haluatko kuulla nykyisiä uutisia?
En siedä niitä enää yhtään!
Maailman on aika nähdä hyvä uutinen hyvästä Jumalasta, -
joka rakastaa sinua.
Larry kehottaa valmistautumaan suurempaa kirkkautta varten.
Sen kosketus jättää sinuun jälkensä ikuisiksi ajoiksi.
Yliluonnollista-ohjelma jatkuu hetken kuluttua.
Harva tietää, että Vanha testamentti paljastaa Messiaan tuntomerkit.
Jeremia puhui uudesta liitosta.
Se saisi aikaan kolme asiaa, joihin Mooseksen liitto ei kyennyt.
1. Sana laitettaisiin sisimpäämme.
2. Tuntisimme Jumalan omakohtaisen kokemuksen kautta.
3. Jumala sovittaisi ja sitten unohtaisi syntimme ikiajoiksi.
Olen Sid Roth, Messiaan juutalainen seuraaja. Lataa ilmainen e-kirjani.
Se kertoo, miten kohtasin Jeesuksen yliluonnollisesti, ja todistaa, -
että Jeesus todella on juutalaisten satoja vuosia odottama Messias.
Lataa kirja ilmaiseksi osoitteessa sidroth.org/think.
Maailma korostaa eroja välillämme eristääkseen meidät toisistamme.
Raamattu kertoo, että Messias yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Yhteen tulomme herättää ihmisissä valtavan nälän Jumalaa kohtaan.
Sid Roth löysi Raamatusta avaimen juutalaisten tavoittamiseen.
Uuden ihmiskunnan kautta Jumala tekee ihmeitä ja merkkejä, -
ja koko maailma saa nähdä Jumalan.
Nettisivumme varustavat sinut kertomaan muillekin siitä, -
miten ratkaiseva yhteen tulomme on valtavan herätyksen syntymisessä.
Saat tietoa Israelista, seurakunnan juutalaisista juurista -
ja siitä, miten kaikki kansat tulevat siunatuiksi.
Osoitteessa sidroth.org opit lisää yhdestä uudesta ihmiskunnasta.
Yliluonnollista-ohjelma jatkuu.
Larry Sparks on matkustanut ympäri maailmaa paikoissa, -
joihin kirkkaus on keskittynyt. Mitä olet nähnyt?
Olin Pohjois-Irlannissa ja Walesissa.
Ne mielletään yleensä koviksi, pimeiksi ja maallisiksi alueiksi.
Siellä oli suurempaa nälkää Jumalan puoleen kuin paikoin Amerikassa.
Mainessa oli koolla 600 ihmistä. Jumalan kirkkaus tuntui vahvasti.
8- ja 9-vuotiaat lapset tärisivät lattialla Herran voimasta.
Olemme olleet Georgian ja Arizonan kaltaisissa keskuksissa.
Jumala on liikehtinyt Arizonan Peoriassa jo kahdeksan vuotta -
ja Dawsonvillessä nelisen vuotta. Jumalan läsnäolo on asettunut sinne.
Jumala antaa juuri nyt tämän sanan: "Asuitpa missä tahansa, -
mikään alue, kansa tai maa ei voi paeta Jumalan kirkkautta."
Olen nähnyt paikkoja, joita oli pidetty toivottomina tapauksina, -
koska ne ovat niin kovia ja pimeitä, kuten Eurooppa tai San Francisco.
Paikat ovat liian pimeitä vain, jos yritämme tavoittaa ne tempuilla.
Kaikki paikat voidaan tavoittaa evankeliumilla ja kirkkaudella.
Oletko nähnyt silmin havaittavan kirkkauden pilven? - Kaksi kertaa.
Kerro yhdestä tapauksesta. - Se oli Mainessa vuonna 2022.
Opetin Hesekielistä ja kasvoilleen lankeamisesta kirkkaudessa.
En yrittänyt lietsoa innostusta. Luin vain Raamattua, -
ja Pyhä Henki vaikutti ihmisissä, niin että he lankesivat kasvoilleen.
Se oli kasvot maassa -kirkkautta, jossa ei voi pysyä seisaallaan.
Aloin palvella ja silmät avatessani näin utua ympärilläni.
Olen hyvin varovainen sen suhteen, mitä julistan yliluonnolliseksi.
Katselin ympärilleni, mutten sanonut mitään. Pilvestä otettiin valokuvia.
Saimme ennen ja jälkeen -kuvat. Ennen-kuva näytti tavalliselta.
Jälkeen-kuvassa näkyi pilvi, joka ei tullut valoista tai laitteista.
Seurakunnan pastori kertoi, -
että sen kokouksen jälkeen pilvi on ilmestynyt siellä säännöllisesti.
Juuri nyt katsojien joukossa ja täällä studiossa on ihmisiä, -
jotka tietävät, että on olemassa jotakin enemmän.
Heidän sydämensä huutaa, että on oltava jotakin enemmän.
Eihän elämä voi olla pelkkää työntekoa, syömistä ja nukkumista.
On pakko olla jotakin enemmän!
Niin onkin, mutta sinun pitää ottaa ensimmäinen askel.
Rukoile tämä rukous kanssani ja tarkoita sitä parhaasi mukaan.
Rukoile ääneen, olitpa sitten paikan päällä tai katsot lähetystä.
On hyvin tärkeää rukoilla ääneen, koska Raamattu kertoo totuuden:
Jos tunnustat suullasi, uskot sen sydämessäsi -
ja saat kokemusperäistä tietoa. Room. 10:9 sanoo niin kreikaksi.
Kokemusperäinen tieto on paljon suurempaa kuin pään tieto.
Useimmilla on vain pään tietoa. Kuulitte Jeesuksesta jo lapsena.
Nyt on aika mennä syviin vesiin. Toista rukous perässäni ääneen:
Rakas Jumala, olen tehnyt monia virheitä.
Kadun niitä todella paljon.
Uskon, että Jeesuksen veri pesee pois jokaisen virheen -
ja minä olen puhdas.
Nyt kun olen puhdas, Jeesus, tule asumaan sisälleni.
Kiitos siitä, että olet Vapahtajani.
Kiitos, että olet pelastanut minut synneistäni ja sairaudestani.
Nyt teen Sinusta Herrani.
Aamen. Rukoile lyhyesti, Larry.
Isä, kiitos jokaisesta katsojasta.
Kiitos, että voimistat kirkkautta heidän yllään, Jeesuksen nimessä.
Kehotan sinua rukoilemaan kielillä. Paavali teki niin enemmän kuin muut.
Hän oli niin kirkkauden kyllästämä, että hänen vaatteensakin paransivat.
Sellainen on mahdollista meillekin.
Toiseksi, lue Jumalan Sanaa, kunnes sydämesi tulee palavaksi.
Palo on kutsu Sanan kokemiseen.
Ota riskejä. Rukoile ihmisten puolesta ja rukoile kirkkautta.
Ja college- ja lukio-opiskelijat: herätys on tulossa kouluihinne.
Herätys syttyy pukuhuoneissa!
Ihmiset jonottavat pukukaapeille ja asuntoloiden huoneisiin, -
sillä kun rukoilet muiden puolesta, he parantuvat ja ovat ihmeissään.
He puhuvat ystävillesi kirkkaudesta, joka oli pukukaapilla tai huoneessa.
Näen ihmisiä jonottamassa pukukaapeille ja asuntoloihin.
Olipa ikäsi, ammattisi tai rahatilanteesi mikä tahansa, -
äskeinen profetia on sinulle.
Sano ääneen: "Se on minulle."
Hän itse on rauhamme, joka yhdisti juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Monet katsojat ovat kokeneet ihmeitä katsottuaan ohjelmaa.
Kun David Turner rukoili, -
nostin käteni, avasin itseni parantumiselle ja aloin rukoilla.
Aamenen sanoessani tiesin, että jalkojeni suonenveto oli parantunut.
Kipu ei ollut tavanomaista.
Viimeiset 13 vuotta reisilihakseni kouristelivat -
ja lopulta sietämätön kipu levisi koko jalkaan ja jalkaterään.
Vuodesta 2005 voin nousta tuolista vain tukeutumalla käsillä käsinojiin.
En voinut käyttää reisilihaksiani.
Rukouksen jälkeen piti tehdä jotakin, mihin ei ennen pystynyt.
Kiersin tuolista toiseen ja nousin ilman käsiä.
Se on ihmeparantuminen kaikkien näiden vuosien jälkeen!
Jos ohjelma on koskettanut sinua, jaa todistuksesi tässä osoitteessa.
Pelkäsin yliluonnollisuutta, kunnes aloin katsella ohjelmaanne.
Nyt pelko on poissa. Uskon, että minulle välittyi voitelu Jumalalta.
Jaa todistuksesi tässä osoitteessa.
Suomennos: Katri Filppu